林秀怡呻冇得着泳衣 彭慧中獲批披毛巾出鏡
2024年04月05日 16:26
東網電視
更多新聞短片
藝人林秀怡(Kirby)、彭慧中(Phoebe)及梁凱晴(Nina)今日(5日)出席無綫新節目《吃貨橫掃深圳》記者會,席上播出拍攝花絮,Nina穿上火紅色三點式泳衣示人,引來全場嘩然,Kirby則自爆準備了7套泳衣,奈何沒被導演「點燈」,她狂呻:「導演唔畀我着泳衣,可能覺得我着咗有少少恐怖,惟有下次啦!」
過往是「性感擔當」的Phoebe,在節目中僅披上毛巾潑水,她稱:「因為我係做水療,有一幕坐喺到烏低身潑水,性感就交畀後生女,拍完節目肥咗一公斤。」Nina則肥了一個碼,要改穿鬆身褲,Kirby笑說:「我本身都肥,所以唔太覺,keep fat。」
另外,Kirby在港開設的餐廳不停蝕錢,今次卻介紹深圳美食,似是「倒自己米」,她說:「節目還節目嘛,我哋個個地方都會去拍,不過真係冇得比,香港租金貴、人工貴。我間餐廳仲健在,但都差唔多執,好難捱呀,條街好靜。」她又指不敢到內地開分店,皆因投資的食物廠蝕了一百萬,問她如何拯救餐廳?她笑稱:「請Nina過嚟着泳衣,Phoebe就潑水,我就做掃地阿姐。」